Ахәыҷра аамҭахь ҳхьазырԥшуа: аспектакль "Апринц хәыҷы" апресс-рбара мҩаԥысит
14:00 14.04.2022 (ирҿыцуп: 15:38 14.04.2022)
© Sputnik / Томас Тхайцук аспектакль "Апринц хәыҷы" апресс-рбара мҩаԥысит
© Sputnik / Томас Тхайцук
Аԥсуа драматә театр аспектакль ҿыц "Апринц хәыҷы" аԥхьарбара мҩаԥысраны иҟоуп мшаԥымза 14, 15 рзы.
АҞӘА, мшаԥымза 14 - Sputnik, Наала Гәымԥҳа. Еицырдыруа афранцыз шәҟәыҩҩы Антуан де Сент-Екзиупери иҩымҭала иқәыргылоу аспектакль "Апринц хәыҷы" апресс-рбара мҩаԥысит Самсон Ҷанба ихьӡ зху Аԥсуа ҳәынҭқарратә театр аҿы мшаԥымза 13 рзы.
© Sputnik / Томас Тхайцук Аспектакль "Апринц хәыҷы" апресс-рбара мҩаԥысит Самсон Ҷанба ихьӡ зху Аԥсуа ҳәынҭқарратә театр аҿы
Аспектакль "Апринц хәыҷы" апресс-рбара мҩаԥысит Самсон Ҷанба ихьӡ зху Аԥсуа ҳәынҭқарратә театр аҿы
© Sputnik / Томас Тхайцук
Ари алакә иаанарԥшуеит аԥсҭазаара зыда ихәарҭам, ҿиашьеи, еизҳашьеи змам абзиабара, уи аҿаԥхьа ауаҩы иуалԥшьа, иҭакԥхықәра, аиҩызара цқьа - урҭ аҟазшьақәа зегь рыхьчара шаҭаху, ишхымԥадатәиу. Аҩымҭа афилософиатә ҵакы ӷәӷәа аныԥшуеит, акыр уархәыцуеит.
© Sputnik / Томас Тхайцук Аспектакль "Апринц хәыҷы" апресс-рбара мҩаԥысит Самсон Ҷанба ихьӡ зху Аԥсуа ҳәынҭқарратә театр аҿы
Аспектакль "Апринц хәыҷы" апресс-рбара мҩаԥысит Самсон Ҷанба ихьӡ зху Аԥсуа ҳәынҭқарратә театр аҿы
© Sputnik / Томас Тхайцук
Арежиссиор-ақәыргылаҩ Гәдиса Ҭодуа иажәақәа рыла, ари аспектакль аԥсуа сценаҟны аԥсышәала уажәаԥхьа иқәдмыргылаӡацт.
"Аҩымҭа атемақәа акрызҵазкуа роуп, урҭ рыла ахәыҷқәа ирылааӡалатәуп абзиабара, аиҩызара, аҭаацәа пату рықәҵара. Абри исахьаркны асцена абызшәала ргәаҟынӡа иназгар сҭахуп аҩымҭаҟны иаарԥшу афилософиа", - иҳәеит иара.
© Sputnik / Томас Тхайцук Аспектакль "Апринц хәыҷы" арежиссиор-ақәыргылаҩ Гәдиса Ҭодуа
Аспектакль "Апринц хәыҷы" арежиссиор-ақәыргылаҩ Гәдиса Ҭодуа
© Sputnik / Томас Тхайцук
Афилософиатә ҩымҭа ахәыҷқәа ишрызкугьы, иҵаулоу аҵак ду аҵаҵәахны иаарԥшуп, аиҳабацәа иаразнак ирзеилымкаартә еиԥш, аха ҭынч ажәақәа ахшыҩзышьҭра рыҭауа уҿынаухар, зегьы еилыукаауеит. Ари алакә аҿы адуцәеи ахәыҷқәеи досу рықәра ишаҵанакуа еилыркаауеит, иазнеиуеит, иархәыцуеит, ахара иарԥшуеит.
© Sputnik / Томас Тхайцук Аспектакль "Апринц хәыҷы" апресс-рбара мҩаԥысит Самсон Ҷанба ихьӡ зху Аԥсуа ҳәынҭқарратә театр аҿы
Аспектакль "Апринц хәыҷы" апресс-рбара мҩаԥысит Самсон Ҷанба ихьӡ зху Аԥсуа ҳәынҭқарратә театр аҿы
© Sputnik / Томас Тхайцук
Аҩымҭа аԥсшәахь еиҭалгахьан Жәлар рышәҟәыҩҩы, апоетесса Нели Ҭарԥҳа. Аспектакль асахьаҭыхыҩ-ақәыргылаҩс дамоуп Гарри Дочиа, актиорцәа маҭәала еиқәлыршәеит Стелла Амԥарԥҳа.
Ихадоу арольқәа руак - аҳаираплан аԥсҟы зку ироль наигӡоит Аԥсны зҽаԥсазтәыз артист Лавренти Ахба. Аспектакль "Апринц хәыҷы" аҟны ихәмаруеит х-абиԥарак ирыҵаркуа актиорцәа: Асҭан Аџьынџьал, Асҭан Агрба, Леон Барчан, убас ахәыҷтәы театртә студиа "Нарҭ" аушьҭымҭацәа.
© Sputnik / Томас Тхайцук Ихадоу арольқәа руак - аҳаираплан аԥсҟы зку ироль наигӡоит Аԥсны зҽаԥсазтәыз артист Лавренти Ахба.
Ихадоу арольқәа руак - аҳаираплан аԥсҟы зку ироль наигӡоит Аԥсны зҽаԥсазтәыз артист Лавренти Ахба.
© Sputnik / Томас Тхайцук
Аԥсуа драматә театр аспектакль ҿыц "Апринц хәыҷы" аԥхьарбара мҩаԥысраны иҟоуп мшаԥымза 14, 15 рзы.